Diari Oficial de la Generalitat Valenciana


Sumari del DOGV 4570, del 21-08-2003 (2003/9362)

RESOLUCIÓ de 5 d'agost de 2003, de la Conselleria de Cultura, Educació i Esport, per la qual s'aprova inicialment el Projecte d'Expropiació per a l'ampliació del Campus de la Universitat Jaume I de Castelló.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4570

Data del DOGV
:   21-08-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/9362


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 5 d'agost de 2003, de la Conselleria de Cultura, Educació i Esport, per la qual s'aprova inicialment el Projecte d'Expropiació per a l'ampliació del Campus de la Universitat Jaume I de Castelló. [2003/9362]
  
Antecedents de fet
  
I. El Pla General de Castelló, aprovat definitivament per resolució del conseller d'Obres Públiques, Urbanisme i Transports, d'1 de març del 2000, remet l'ordenació del campus universitari de la Universitat Jaume I de Castelló al que dispose el Pla Especial de la Universitat, aprovat definitivament per resolució de 31 de juliol del 2000 del conseller d'Obres Públiques, Urbanisme i Transports.
  
II. D'acord amb el planejament indicat, els terrenys inclosos en el polígon cadastral 47, partida Estepar, es troben qualificats com a Sistema General Universitat i classificats com a Sòl No Urbanitzable Dotacional ?Ampliació UJI- (Educatiu-Cultural), i inclosos en el Pla Especial de la Universitat, que preveu com a sistema d'execució l'expropiació per a la realització del Sistema General Universitat.
  
III. La Universitat Jaume I de Castelló a fi d'escometre l'ampliació del campus universitari conforme les determinacions del planejament precisa els terrenys corresponents a les parcel·les cadastrals 109, 110, 113, 125, 128, 134, 135 i 163 del Polígon cadastral 47.
  
Fonaments de dret
  
I. L'article 2.1 de la Llei de 16 de desembre de 1954, sobre Expropiació Forçosa (en avant, LEF) en relació amb l'article 3.2 del Decret de 26 d'abril de 1957, pel qual s'aprova el Reglament d'Expropiació Forçosa (en avant, REF) i amb l'article 12.2 de la Llei del Procés Autonòmic atribuïxen en exclusiva a les Administracions Públiques Territorials, entre elles, a la de la corresponent Comunitat Autònoma, la condició de subjectes expropiants.
  
Per la seua banda, l'article 35 de l'Estatut d'Autonomia de la Comunitat Valenciana, aprovat per Llei Orgànica 5/1982, d'1 de juliol, atribuïx a la Generalitat Valenciana, la competència plena per a la regulació i administració de l'ensenyança en tota la seua extensió, nivells i graus, modalitats i especialitats, en l'àmbit de les seues competències, sense perjuí del que disposa l'article 27 de la Constitució i Lleis Orgàniques que el desenrotllen, de les facultats que atribuïx a l'Estat l'article 149.1.30a CE i de l'alta inspecció necessària per al seu compliment i garantia.
  
En concret, la Llei Orgànica 6/2001, de 21 de desembre, d'Universitats (en avant, LOU), atribuïx a cada Comunitat Autònoma les tasques de coordinació de les Universitats de la seua competència (article 2.5 LOU), així com diverses competències en relació amb les Universitats del seu àmbit territorial, com per exemple, la relativa a la creació per mitjà de Llei autonòmica de les Universitats públiques. També s'ha produït per mitjà de Reial Decret 2633/1985, de 10 de novembre, el traspàs de funcions i servicis de l'administració de l'Estat en matèria d'universitats, per la qual cosa la potestat expropiatòria de béns i drets que haja d'efectuar-se per a la més adequada prestació del servici públic universitari correspon respecte als que estiguen radicats en el territori de la Comunitat Valenciana, a l'administració de la Generalitat Valenciana.
  
II. L'article 2.2 LEF permet ser beneficiaris de l'expropiació forçosa per causa d'utilitat pública a les Entitats a què es reconega legalment esta condició. En este sentit, l'article 214 del Reial Decret Legislatiu 1/1992, de 26 de juny, pel qual s'aprova el Text Refós de la Llei sobre el Règim del Sòl i Ordenació Urbana, reconeix la condició de beneficiaris de l'expropiació a les persones naturals o jurídiques subrogades en les facultats de l'Estat, de les CCAA o de les entitats locals per a l'execució de plans o obres determinades.
  
D'acord amb el PGOU de Castelló, els terrenys inclosos en el projecte d'expropiació, estan qualificats com a Sistema General Universitat i classificats com a Sòl No Urbanitzable Dotacional ?Ampliació UJI- (Educatiu-Cultural), i inclosos en el Pla Especial de la Universitat, que preveu com a sistema d'execució l'expropiació per a la realització del Sistema General de la Universitat, corresponent a la pròpia Universitat l'execució d'este pla especial, institució que se subroga en la posició de l'Ajuntament per a l'execució d'este instrument de planejament, per la qual cosa se li pot reconéixer la condició de beneficiària.
  
III. L'article 5 REF assenyala que ?correspon a les persones o entitats que ostenten la condició de beneficiaris de l'expropiació forçosa sol·licitar de la respectiva Administració expropiant la iniciació de l'expedient expropiatori a favor seu, per a això hauran de justificar plenament la procedència legal de l'expropiació i la seua qualitat de beneficiari...-.
  
IV. Conforme a l'article 33 de la Llei 6/1998, de 13 d'abril, sobre Règim del Sòl i Valoració (en avant, LRSV), així com al que disposa l'article 132 del Reial Decret Legislatiu 1/1992, de 26 de juny, pel qual s'aprova el Text Refós de la Llei sobre Règim del Sòl i Ordenació Urbana, precepte este últim d'aplicació a la Comunitat Valenciana per remissió expressa de l'article 58 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, l'aprovació dels Plans d'Ordenació Urbana implicarà la declaració d'utilitat pública de les obres i la necessitat d'ocupació dels terrenys als fins de l'expropiació.
  
V. L'article 36 LRSV disposa que el preu just dels béns i drets expropiats es determinarà per mitjà d'expedient individualitzat o pel procediment de taxació conjunta. Al seu torn, l'article 26 LRSV assenyala que el valor del sòl no urbanitzable es determinarà pel mètode de comparació a partir de valors de finques anàlogues.
  
VI. La secció 2a del capítol IV del títol V del Reial Decret 3288/1978, de 25 d'agost, pel qual s'aprova el Reglament de Gestió Urbanística (RGU), regula el procediment d'expropiació per taxació conjunta, en el que es preveu que el beneficiari de l'expropiació formule la relació de propietaris amb descripció dels béns i drets afectats (projecte expropiatori), i el seu sotmetiment a informació pública, perquè prèvia anàlisi de les al·legacions i rectificacions procedents, l'administració actuant aprove la relació (article 197 RGU), estant atribuïda a la Comissió Territorial d'Urbanisme corresponent la competència per a l'aprovació definitiva dels procediments d'expropiació per taxació conjunta (article 10 apartat d) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana).
  
Per tot això que s'ha exposat, resolc:
  
Primer
  
Aprovar inicialment el projecte d'expropiació pel procediment de taxació conjunta, dels terrenys afectats pel Pla Especial de la Universitat Jaume I de Castelló, destinats a l'ampliació del campus universitari, corresponents a les parcel·les cadastrals 109, 110, 113, 125, 128, 134, 135 i 163 del Polígon cadastral 47, i declarar beneficiària de l'expropiació la Universitat Jaume I de Castelló.
  
Segon
  
La Universitat Jaume I de Castelló, com a beneficiària de l'expropiació, realitzarà les actuacions següents:
  
- Sotmetre el projecte d'expropiació, en què s'inclourà la relació de propietaris amb la descripció dels béns i drets afectats, a informació pública, pel termini d'un mes, per mitjà d'anuncis en el Boletín Oficial del Estado, Butlletí Oficial de la Província, Diari Oficial de la Generalitat Valenciana i en un periòdic de major circulació de la província i en el tauler d'anuncis de l'Ajuntament de Castelló, perquè aquells que puguen resultar interessats formulen les observacions i reclamacions que estimen convenients, especialment pel que fa a la titularitat o valoració dels seus drets.
  
- Donar audiència a l'Ajuntament de Castelló pel mateix termini d'un mes que coincidirà amb el dels interessats.
  
- Notificar l'aprovació inicial del projecte individualment a aquells que apareguen com a titulars de béns o drets en l'expedient, acompanyada del trasllat literal del corresponent full d'apreciació i la proposta de fixació dels criteris de valoració, perquè puguen formular al·legacions en el termini d'un mes a partir de la data de notificació.
  
Tercer
  
Una vegada efectuades les actuacions anteriors, i prèvia anàlisi de les al·legacions i rectificacions que siguen procedents, d'acord amb el que establix l'article 10.d del Decret 77/1996, de 16 d'abril, del Govern Valencià, pel qual s'aprova el Reglament d'Òrgans Urbanístics de la Generalitat Valenciana, la Universitat Jaume I de Castelló, sotmetrà a la Comissió Territorial d'Urbanisme de Castelló l'aprovació definitiva de l'expedient d'expropiació per taxació conjunta per a l'ampliació de campus universitari de la Universitat Jaume I de Castelló.
  
Quart
  
La present resolució produirà efectes el dia de la seua publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998 Reguladora de la Jurisdicció Contenciosa Administrativa, contra la present resolució, que posa fi a la via administrativa es podrà interposar potestativament recurs de reposició o directament recurs contenciós administratiu, en els terminis i davant de l'òrgan que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Esport en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 5 d'agost de 2003
  
El conseller de Cultura, Educació i Esport